Han returnerte til Tyrkia i 1985 etter 14 år i eksil. Han ble straks arrestert og brakt til fengselet i Ankara, men satt fri igjen etter 12 dager. Hans konserter har ofte blitt en del av den kurdiske motstandskampen. Han har støttet streiker, demokratisering av Tyrkia, og det frie universitetet i Istanbul. Han er også aktivt medlem av den tyrkiske İnsan Hakları Derneği (norsk: Menneskerettsforening). Hans tilsynelatende opposisjonelle holdning har ført til flere arrestasjoner og mange rettssaker mot han i de følgende år. I 2006 turnérte han med sitt album i hele Tyrkia. Konsertene ble holdt under tittelen "Sanger for fred".